Eestimaa Üldkasulik Ühing

Eestimaa Üldkasulik Ühing (saksa keeles Estländischer Gemeinnütziger Verband) oli Eestimaa rüütelkonna järglasorganisatsioon, mis tegutses Eestis aastail 1919–1939.

Ühing asutati 21. märtsil 1919 ja registreeriti Tallinna-Haapsalu rahukogu poolt sama aasta 15. aprillil. Rüütelkond kinkis talle oma varandused ja kinnisvarad, sealhulgas Tallinna toomkooli hoone. Eestimaa rüütelkond aga likvideeriti Eesti Asutava Kogu poolt 09.06.1920 vastu võetud „Seisuste kaotamise seaduse“ alusel. EÜÜ oli Tallinna toomkooli (ametliku nimega Eestimaa Üldkasulise Seltsi poolt ülalpeetav Tallinna Doomkooli Eragümnaasium) ülalpidaja.

Ühingu välja antud tunnistused kehtisid Saksamaal ametlike dokumentidenaKes saadab Eestist "aariatunnistusi". Uus Sõna, 22. detsember 1934, nr. 2, lk. 1..

Eestimaa Üldkasulik Ühing registreeris suurvürst Kirill Vladimirovitši poolt antud aadlitiitleidEestis sigineb uusi aadlikke. Rahvaleht, 14. oktoober 1935, nr. 121, lk. 1.. Eestimaa Üldkasuliku Ühingu juures asunud Eestimaa Üldkasuliku Ühingu matriklikomisjoni (saksa k. Matrikelkommision des Estländischen Gemeinnützigen Verbandes), tegeles Eestimaa aadliperekondade genealoogiliste materjalide ja fotode kogumise, nende läbitöötamise ja perekondade kohta genealoogiliste tabelite ning toimikute koostamisegaEestimaa Üldkasuliku Ühingu matriklikomisjoni Aadliperekondade genealoogilised toimikud , Saagas. Eestimaa rüütelkonna praktiline tegevus jätkus sisuliselt suures osas Eestimaa Üldkasuliku Ühingu nime allEestimaa Üldkasuliku Ühingu matriklikomisjon (EAA.1674), VAU, Suguvõsauurimine

Ühingu juures tegutsenud matriklikomisjoni juhtis endise Eestimaa rüütelkonna genealoog Georg von Wrangell, aadliperekondade toimikute koostamisega tegeles Nikolai von Essen, komisjoni liikmed olid Georg von Krusenstern ning parun Ernst von Stackelberg. Komisjon lõpetas tegevuse 1940. aastalEestimaa Üldkasuliku Ühingu matriklikomisjon - EAA.1674, Eesti Ajalooarhiiv.

Ühingusse kuulus vähesel arvul ka endise Liivimaa rüütelkonna liikmeid, kuna selle järglasorganisatsioon Liivimaa Üldkasulik Ühing asus Lätis.
 Vaata ka 
Moritz Alexander (Axel) Georg von Maydell (1869–1945)
 Viited 

Kategooria:Eesti organisatsioonid
Kategooria:Baltisaksa organisatsioonid
Kategooria:Eesti Vabariik 1918-1940
Kategooria:Genealoogia